标题：843年
中国纪年
843年，唐武宗至道昭肃孝皇帝会昌三年
历史大事
武宗发兵讨昭义
会昌三年（八四三）四月，刘稹既抗拒朝命，擅为留后。武宗命群臣集议昭义事宜。众皆以为回纥余党未灭，又讨昭义，国力不支，请暂以刘稹为该镇留后。宰相李德裕力排众议，以为昭义与河朔三镇不同，不可听任其世袭割据；刘稹所恃，唯河朔三镇，若使三镇不与稹勾结，阻挠官军，必能平定昭义，擒拿刘稹。武宗听从德裕之言，决意讨伐刘稹，命德裕草诏，赐成德（今河北正定）节度使王元达、魏博（今河北大名）节度使何弘敬，幽州（今北京）节度使张仲武。言朝廷已许可三镇世袭，不得与刘稹勾结连兵。又命元逵、弘敬出兵立功自效，命仲武屯兵边防遏制回纥余党。三人皆表示听从朝命。五月十三日，制令削夺刘从谏及其侄刘稹官爵，以王元逵为昭义北面招讨使，何弘敬为南面招讨使，与河阳（今河南沁阳）节度使王茂元、河东（今山西太原南）节度使刘沔、河中（今山西永济西）节度使陈夷行合兵攻讨刘稹。
李回宣慰河朔三镇
会昌三年（八四三）五月，武宗发兵讨伐昭义刘稹。七月，遣刑部侍郎兼御史中丞李回宣慰河朔三镇，令幽州（今北京）节度使张仲武乘秋高气爽，早日出兵扫除回纥乌介可汗残部；令成德（今河北正定）节度使王元逵、魏博（今河北大名）节度使何弘敬率军征讨刘稹。回至河朔，张仲武、王元逵、何弘敬皆以军礼迎接，立于道左，让李回先行。其恭顺之状，自安史之乱以来所未曾有。李回明辩而有胆气，三镇无不奉诏。
昭义大将李丕降
会昌三年（八四三）五月，武宗发兵讨伐昭义刘稹。八月九日，昭义大将李丕来降。有人怀疑刘稹遣丕诈降，故意疑误官军。宰相李德裕认为，自用兵以来，昭义未有降者，今不管其降真假，皆须厚赏，以瓦解敌心，但不要授官置于要地而已。遂以丕为忻州（今山西忻县）刺史。
河阳军败于科斗店
会昌三年（八四三）五月，武宗发兵征讨昭义刘稹，河阳（今河南沁阳）节度使王茂元以步骑三千屯驻万善（今河南沁阳境内）。六月，茂元遣兵马使马继等率步骑二千进屯天井关南科斗店（今山西晋城南），刘稹遣衙内十将薛茂卿率亲军二千人拒战。八月十八日，薛茂卿击破科斗店，擒河阳大将马继等人，焚掠营寨十七处，进抵怀州城十余里扎营。朝廷闻讯，议论鼎沸，以为刘悟有功，不可绝其后嗣；刘从谏养精兵十万，粮支十年，如何可取！武宗伐叛信心亦有动摇。李德裕认为，胜败乃兵家常事，勿听外议，必然成功。武宗遂信心坚定，传谕百官，今后再有上疏动摇军心者，必于贼境上斩之。朝议遂止。李德裕又奏请抽调忠武（今河南许昌）军援救河阳，捍蔽东都，并以军器缯帛增给河阳军。武宗均听从其言。
吐蕃尚婢婢大败论恐热
会昌二年（八四二），吐蕃落门川讨击使论恐热起兵击败其国相尚思罗，并其众合十万人，自号国相，欲篡国政。恐热忌鄯州（治今青海乐都）节度使尚婢婢，三年六月，大举兵击之。至镇西军（今甘肃临夏），婢婢遣使以金帛、牛酒犒劳，致书卑词以骄其军。恐热大喜，遂退屯大夏川（今甘肃和政东）。九月，婢婢令其将庞结心、莽罗薛吕率精兵五万人征讨论恐热。庞结心等诱敌深入，设伏围歼其大军，恐热单骑逃亡。四年三月，论恐热再次率兵击尚婢婢于鄯州，婢婢分兵五道拒敌。恐热退保东谷（今甘肃东乡族自治县西南），婢婢筑木栅围困，绝其水源。恐热率百余骑突围，余众皆降于婢婢。恐热逃至薄寒山，招募散卒，得数千人，与婢婢再战，皆大败。婢婢传檄河、湟诸州，历数论恐热残虐之罪。于是诸部追从恐热者渐渐离去。
河东都将杨弁兵变
会昌三年（八四三），河东行营都知兵马使王逢率军出屯榆社（今山西）。十二月，王逢奏请增援，武宗命河东出兵二千赴之。时河东府城太原无兵马，节度使李石命都将杨弁远率横水（今山西大同北）戌卒一千五百人增援榆社，廿八日，横水戍卒抵达太原。按旧例，将士出征，每人赏绢二匹。但河东库藏困乏，李石以私绢增给，每人仅得一匹。时值年终，将士请求过正旦而行，监军吕义忠不许，屡派人催促上路。杨弁知太原城内空虚，遂因士卒怨怒而谋作乱。四年正旦，杨弁率戍卒剽掠集市，杀都头梁季叶。李石南奔汾州（今山西汾阳）。杨弁占领河东节度府衙，释放昭义使者贾群，遣其侄与贾群同往昭义，与刘稹结为兄弟，共抗朝廷，刘稹大喜。四日，吕义忠遣使奏言杨弁兵变，朝议哗然。或言两地（并州、潞州）皆应罢兵，忠武节度使王宰亦请求招降刘稹。宰相李德裕分析形势利弊，以为皆不可许。武宗遂诏李石返还太原。七日，命王逢以太原兵留守榆社，率易定行营一千骑兵，宣武、兖海步兵三千人讨伐杨弁；命成德节度使王元逵以步骑五千人自土门（今河北石家庄西）入援，应接王逢。杨弁派人赴忻州（今山西忻县）游说叛乱，被刺史李丕斩首，且发兵南讨杨弁乱军。武宗命中使马元实赴太原安抚乱兵，窥其强弱之势。杨弁贿赂元实，与其酣饮三日。廿四日，元实自太原还朝，声言杨弁兵马强盛，难以力取。李德裕认为，杨弁决不可恕，如国力不支，宁舍刘稹。河东榆社戍兵闻朝廷令易定、宣武等军攻取太原，恐妻子家小被屠灭，遂拥监军吕义忠自取太原。廿八日，攻克太原，生擒杨弁，尽诛乱卒。二月四日，以河东节度使李石分司东都，以河中（今山西永济西）节度使崔元式为河东节度使，石雄为河中节度使。八日，太原将杨弁及其党羽五十四人押送京城，皆斩于狗脊岭（今西安城东），杨弁之乱历四十日而平。
黠戛斯献马请求册命
会昌三年（八四三）二月十二日，黠戛斯遣使者注吾合索献名马二匹，请求册命可汗。武宗召见，命其班列在渤海使者之上。武宗恐加黠戛斯可汗之名，而黠戛斯不修臣礼，且按回纥旧例，要求唐岁赐及买马，故犹豫未决。宰相李德裕以为，黠戛斯已自称可汗，今欲借其兵力，讨平回纥残余，恐不必吝可汗之名。黠戛斯无功于国，岂敢援回纥旧例求请岁赐。若顾虑其骄慢不臣，可先与其约定，必如回纥称臣，方行册命。武宗采纳德裕之言。三月，以太仆卿赵蕃为安抚黠戛斯使，命李德裕起草《赐黠戛斯可汗书》。六月，黠戛斯遣将军温忤合入贡，武宗赐其书信，言速平回纥、黑车子后，方遣使册封可汗。
刘从谏卒
刘从谏，刘悟之子。少从父供职淄青（今山东东平西北），元和十三年（八一八），署门下别奏，协助其父袭杀李师道有功。十四年，随父移镇昭义。宝历元年（八二五），继袭父任为昭义节度使。太和三年（八二九），李听讨伐李同捷，兵败馆陶（今河北），从谏引兵救免，以功封沛国公。六年入朝，见朝廷党争，事权不一，遂心轻朝廷。九年，甘露之变后，上书请王涯罪名，指斥宦官专权，请清君侧，与仇士良结怨，因招纳亡命，缮修兵械，榷马牧商旅，卖铁煮盐，潜谋割据。会昌三年（八四三）病重，以侄刘稹为牙内都知兵马使，从子匡周为中军兵马使，欲效河朔藩镇世袭。四月卒，年四十一岁。
刘稹擅为昭义留后
会昌三年（八四三）四月，昭义（今山西长治）节度使刘从谏卒，其侄牙内都知兵马使刘稹秘不发丧，逼监军崔士康上奏，称从谏病重，请命稹为留后。武宗遣中使解朝政赴昭义，为从谏请医问疾，又遣供奉官薛士干前往宣谕，命从谏到东都治疗，并令刘稹入朝，别加官爵。解朝政至昭义，稹赠其钱物数千缗，遣牙将梁叔文随朝政入朝复命。稹又使都押牙郭谊率兵迎候薛士千，胁迫其遵奉河朔藩镇世袭旧例，禀报朝廷。郭谊又见监军崔士康，士康懦怯，不敢违其意。于是将吏扶稹出见士卒，为从谏治丧，稹拒朝命，擅为留后。士干不得入昭义衙门。
废摩尼教
会昌三年（八四三）四月，武宗以回纥破灭，诏天下摩尼寺皆废除，其寺院庄宅、钱物等，委功德使、御史台及京兆府差官吏点检没收。摩尼僧徒配流诸道，死者大半，京城女摩尼僧死七十二人。
李宋闵移任湖州刺史
会昌三年（八四三）五月，武宗欲发兵征讨昭义刘稹，宰相李德裕谓太子宾客、分司李宗闵与稹叔父从谏往来密切，不宜置于东都，近临昭义。十日，宗闵移湖州刺史。
仇士良教宦官固宠术
开成五年（八四0）正月，左神策中尉仇士良拥立武宗继位。武宗外表虽尊宠士良，内实忌恶。仇士良有所觉察。会昌三年（八四三）四月，士良以老病请求辞官为散秩，诏以其为左卫上将军兼内侍监、知内侍省事。六月十六日，仇士良致仕，其党羽送士良归于私宅，士良教其同党固权宠之术，曰：“天子不可使其闲而无事，应经常以奢靡乐舞游戏娱其耳目，使其无暇顾及政事，然后吾辈可以得志。不能使其读书亲近儒生，若如此，天子知前代朝政兴亡，心怀忧惧，必然疏远吾辈。”其同党皆拜谢。
仇士良死
仇士良，字匡美，循州兴宁（今广东兴宁北）人。顺宗朝，士良侍从太子。宪宗即位，迁内给事，数出任诸镇监军、内外五坊使，专横跋扈。曾与元稹争驿舍坐次，击伤稹面。太和九年（八三五），擢神策左军中尉。文宗与李训、郑注谋诛宦官，甘露之变失败后，仇士良与神策右军中尉鱼弘志大肆诛杀朝臣，挟持文宗。宰相李石与其屡争，士良遣刺客暗杀，李石幸免，惧而辞官。开成五年（八四0），文宗郁郁而死，士良与弘志拥立武宗。武宗表面尊宠士良，实抑其权。会昌三年（八四三）五月，迫其以内侍监致仕。离任时，教宦官以固宠之术。六月卒，年六十三岁。
长安东市大火
会昌三年（八四三）六月廿七日夜三更，长安东市失火，烧东市曹门以西十二行，共四千余家。官私钱物、金银、绢、药等物焚烧一空。
何弘敬奏拔昭义肥乡、平恩
会昌三年（八四三）五月，武宗发兵征讨昭义刘稹，成德、魏博皆奉诏出兵。八月，成德节度使王元逵先锋入邢州境已逾月余，魏博节度使何弘敬仍未出兵。元逵屡上密表，称弘敬心怀两端。十一日，武宗听从宰相李德裕意见，命忠武（今河南许昌）节度使王宰率精兵经魏博抵达磁州，促何弘敬出兵。何弘敬闻王宰将至，恐忠武军入境后，军中有变，遂仓惶出兵，率军渡漳水，赴磁州。九月五日，何弘敬奏拔昭义肥乡（今河北）、平恩（今河北曲周东南）两县，杀伤甚多。诏加弘敬检校左仆射。
石雄代李彦佐为晋绛行营节度使
会昌三年（八四三）五月，武宗发兵征讨昭义，以武宁（今江苏徐州）节度使李彦佐为晋绛行营诸军节度招讨使，率兵从西边攻讨。彦佐出兵缓慢，七月，奏请增加兵力，驻屯绛州（今山西新绛）休整。宰相李德裕以彦佐逗留观望，奏请以天德（今内蒙乌拉特前旗东北）防御使石雄为晋绛行营节度副使，诏责彦佐进屯翼城（今山西），所请皆不许。九月廿四日，以石雄代彦佐为晋绛行营节度使。石雄即日率兵出击，破敌五寨，杀获千余人。诏赐石雄绢帛为优赏，雄皆置于军门，自依士卒之例先取一匹，其余皆分付将士，故士卒乐为效死。
兖王岐为灵夏等六道元帅兼安抚党项大使
会昌三年（八四三）十月，党项侵扰盐州（今陕西定边）。十一月，邠宁（今陕西彬县）奏称党项入犯。宰相李德裕以为，朝廷以前将党项分隶诸镇，其剽掠于此则逃亡于彼，诸镇贪其驼马，皆不擒送，以至为患日久，不能禁戢。不若使一镇专领，由皇子兼统诸镇，居于夏州（今内蒙白城子），治其辞讼为宜。武宗采纳德裕建议，以兖王岐为灵夏等六道元帅兼安抚党项大使，以御史中丞李回为副使，史馆修撰郑亚为判官，令其奉诏赴夏州安抚党项及六镇（盐、夏、灵武、泾原、振武、邠宁）百姓。
安南兵乱
会昌三年（八四三）十一月，安南（今越南河内）经略使武浑役使将士修筑城池，将士作乱，烧城楼，劫掠府库。浑逃奔广州，监军段士则安抚乱兵。
薛茂卿密与官军通谋，被杀
会昌三年（八四三）八月，刘稹将薛茂卿于科斗寨大破河阳官军。茂卿望赏而未得，心怀怨怒，密与忠武节度使王宰通谋。十二月三日，王宰率军攻天井关（今山西晋城南），茂卿甫接战即引兵退走，宰遂克天井关。昭义军驻屯关东西兵马闻讯，皆弃营寨而退，王宰遂焚大小箕村（天井关西北）。茂卿率兵入泽州，密派人召王宰攻州，声称愿为内应。宰疑茂卿有诈，失期未至，茂卿顿足叹惜。刘稹密知其情，诱茂卿至潞州（今山西长治），杀之，诛其族。稹以兵马使刘公直代茂卿，安全庆守乌岭（今山西临汾境内），李佐尧守雕黄岭（今山西长子西），郭僚守石会关（今山西太谷南），康良佺守武乡（今山西乡县西）。十二日，王宰率军进攻泽州，与刘公直大战不利，公直乘胜收复天井关。十八日，王宰率军反击公直，攻克陵川（今山西）。
刘稹遣贾群诣李石求降
会昌三年（八四三），官军四面围攻，稹军势穷蹙。昭义洺州刺史李恬，系河东节度使李石堂兄。十二月，刘稹遣军将贾群携恬亲笔书信诣李石请降，声称愿奉叔父刘从谏灵柩归葬东都。李石囚贾群，以其书信奏闻朝廷。宰相李德裕上言，认为刘稹穷迫请降，实为缓兵之计，当乘其上下离心，速进兵攻讨，不出数日，其内部必然生变。武宗听从德裕意见。右拾遗崔碣上疏请受刘稹降书，武宗怒贬其官。
贾岛卒
贾岛，字浪仙，范阳（今北京市）人。早年为僧，法名无本。后赴东都入韩愈门下学文，遂还俗。举进士，官至长江（今四川篷溪）主薄。他和孟郊同以“苦吟”著名，后人并称二人为“郊寒岛瘦”。贾岛擅长五律，以铸字炼句取胜，但诗作题材较窄，成就不及孟郊。代表作有《忆江上吴处士》、《送无可上人》、《剑客》等。有《长江集》传世。会昌三年（八四三）卒，年六十五岁。　
史料记载
武宗至道昭肃孝皇帝中会昌三年（癸亥，公元八四三年） 
春，正月，回鹘乌介可汗帅众侵逼振武，刘沔遣麟州刺史石雄、都知兵马使王逢帅沙陀朱邪赤心三部及契苾、拓跋三千骑袭其牙帐，沔自以大军继之。雄至振武，登城望回鹘之众寡，见毡车数十乘，从者皆衣朱碧，类华人。使谍问之，曰：“公主帐也。”雄使谍告之曰：“公主至此，家也，当求归路！今将出兵击可汗，请公主潜与侍从相保，驻车勿动！”雄乃凿城为十馀穴，引兵夜出，直攻可汗牙帐。至其帐下，虏乃觉之。可汗大惊，不知所为，弃辎重走，雄追击之。庚子，大破回鹘于杀胡山，可汗被疮，与数百骑遁去，雄迎太和公主以归。斩首万级，降其部落二万馀人。丙午，刘沔捷奏至。 
李思忠入朝，自以回鹘降将，惧边将猜忌，乞并弟思贞等及爱弘顺皆归阙庭。上从之。 
庚戌，以石雄为丰州都防御使。乌介可汗走保黑车子族，其溃兵多诣幽州降。 
二月，庚申朔，日有食之。 
诏停归义军，以其士卒分隶诸道为骑兵，优给粮赐。 
辛未，黠戛斯遣使者注吾合索献名马二，诏太仆卿赵蕃饮劳之。甲戌，上引对，班在勃海使之上。上欲令赵蕃就颉戛斯求安西、北庭，李德裕等上言：“安西去京师七千馀里，北庭五千馀里，借使得之，当复置都护，以唐兵万人戍之。不知此兵于何处追发，馈运从何道得通，此乃用实费以易虚名，非计也。”上乃止。 
中书侍郎、同平章事崔珙罢为右仆射。 
黠戛斯求册命，李德裕奏，宜与之结欢，令自将兵求杀使者罪人，及讨黑车子。上恐加可汗之名即不修臣礼，踵回鹘故事求岁遗及卖马，犹豫未决。德裕奏：“黠戛斯已自称可汗，今欲藉其力，恐不可吝此名。回鹘有平安、史之功，故岁赐绢二万匹，且与之和市。黠戛斯未尝有功于中国，岂敢遽求赂遗乎！若虑其不臣，当与之约，必如回鹘称臣，乃行册命；又当叙同姓以亲之，使执子孙之礼。”上从之。 
庚寅，太和公主至京师，改封安定大长公主，诏宰相帅百官迎谒于章敬寺前。公主诣光顺门，去盛服，脱簪珥，谢回鹘负恩、和亲无状之罪。上遣中使慰谕，然后入宫。阳安等六公主不来慰问安定公主，各罚俸物及封绢。 
赐魏博节度使何重顺名弘敬。 
三月，以太仆卿赵蕃为安抚黠戛斯使。上命李德草《赐黠戛斯可汗书》，谕以“贞观二十一年，黠戛斯先君身自入朝，授左屯卫将军、坚昆都督，迄于天宝，朝贡不绝。比为回鹘所隔，回鹘凌虐诸蕃，可汗能复仇雪怨，茂功壮节，近古无俦。今回鹘残兵不满千人，散投山谷，可汗既与为怨，须尽歼夷。倘留馀烬，必生后患。又闻可汗受氏之原，与我同族，国家承北平太守之后，可汗乃都尉苗裔。以此合族，尊卑可知。今欲册命可汗，特加美号，缘未知可汗意，且遣谕怀。待赵蕃回日，别命使展礼。”自回鹘至塞上及黠戛斯入贡，每有诏敕，上多命德裕草之。德裕请委翰林学士，上曰：“学士不能尽人意，须卿自为之。” 
刘沔奏：“归义军回鹘三千馀人及酋长四十三人准诏分隶诸道，皆大呼，连营据滹沱河，不肯从命，已尽诛之。回鹘降幽州者前后三万馀人，皆散录诸道。”李德裕追论维州悉怛谋事云：“维州据高山绝顶，三面临江，在戎虏平川之冲，是汉地入兵之路。初，河、陇并没，唯此独存。吐蕃潜以妇人嫁此州门者，二十年后，两男长成，窃开垒门，引兵夜入，遂为所陷，号曰无忧城。从此得并力于西边，更无虞于南路。凭陵近甸，旰食累朝。贞元中，韦皋欲经略河、湟，须此城为始。万旅尽锐，急攻数年，虽擒论莽热而还，城坚卒不可克。臣初到西蜀，外扬国威，中缉边备。其维州熟臣信令，空壁来归。臣始受其降，南蛮震慑，山西八国，皆愿内属。其吐蕃合水、?妻鸡等城，既失险厄，自须抽归，可减八处镇兵，坐收千馀里旧地。且维州未降前一年，吐蕃犹围鲁州，岂顾盟约！臣受降之初，指天为誓，面许奏闻，各加酬赏。当时不与臣者，望风疾臣，诏臣执送悉怛谋等令彼自戮，臣宁忍以三百馀人命弃信偷安！累表陈论，乞垂矜舍，答诏严切，竟令执还。体备三木，舆于竹畚，及将就路，冤叫呜呜，将吏对臣，无不陨涕。其部送者更为蕃帅讥诮，云既已降彼，何须送来！复以此降人戮于汉境之上，恣行残忍，用固携离，至乃掷其婴孩，承以枪槊。绝忠款之路，快凶虐之情，从古已来，未有此事。虽时更一纪，而运属千年，乞追奖忠魂，各加褒赠！”诏赠悉怛谋右卫将军。 
臣光曰：“论者多疑维州之取舍，不能决牛、李之是非。臣以为昔荀吴围鼓，鼓人或请以城叛，吴弗许，曰：“或以吾城叛，吾所甚恶也，人以城来，吾独何好焉！吾不可以欲城而迩奸。”使鼓人杀叛者而缮守备。是时唐新与吐蕃修好而纳其维州，以利言之，则维州大而信大；以害言之，则维州缓而关中急。然则为唐计者，宜何先乎？悉怛谋在唐则为向化，在吐蕃不免为叛臣，其受诛也又何矜焉！且德裕所言者利也，僧孺所言者义也，匹夫徇利而亡义犹耻之，况天子乎！譬如邻人有牛，逸而入于家，或劝其兄归之，或劝其弟攘之。劝归者曰：“攘之不义也，且致讼。”劝攘者曰：“彼尝攘吾羊矣，何义之拘！牛大畜也，鬻之可以富家。”以是观之，牛、李之是非，端可见矣。 
夏，四月，辛未，李德裕乞退就闲局。上曰：“卿每辞位，使我旬日不得听。今大事皆未就，卿岂得求去！” 
初，昭义节度使刘从谏累表言仇士良罪恶，士良亦言从谏窥伺朝廷。及上即位，从谏有马高九尺，献之，上不受。从谏以为士良所为，怒杀其马，由是与朝廷相猜恨。遂招纳亡命，缮完兵械，邻境皆潜为之备。从谏榷马牧及商旅，岁入钱五万缗，又卖铁、煮盐亦数万缗。大商皆假以牙职，使通好诸道，因为贩易。商人倚从谏势，所至多陵轹将吏，诸道皆恶之。从谏疾病，谓妻裴氏曰：“吾以忠直事朝廷，而朝廷不明我志，诸道皆不我与。我死，它人主此军，则吾家无炊火矣！”乃与幕客张谷、陈扬庭谋效河北诸镇，以弟右骁卫将军从素之子稹为牙内都知兵马使，从子匡周为中军兵马使，孔目官王协为押牙亲事兵马使，以奴李士贵为使宅十将兵马使，刘守义、刘衬忠、董可武、崔玄度分将牙兵。谷，郓州人，扬庭，洪州人也。从谏寻薨，稹秘不发丧。王协为稹谋曰：“正当如宝历年样为之，不出百日，旌节自至。但严奉监军，厚遗敕使，四境勿出兵，城中暗为备而已。”使押牙姜崟奏求国医，上遣中使解朝政以医往问疾。稹又逼监军崔士康奏称从谏疾病，请命其子稹为留后。上遣供奉官薛士干往谕指云：“恐从谏疾未平，宜且就东部疗之；俟稍瘳，别有任使。仍遣稹入朝，必厚加官爵。” 
上以泽潞事谋于宰相，宰相多以为：“回鹘馀烬未灭，边鄙犹须警备，复讨泽潞，国力不支，请以刘稹权知军事。”谏官及群臣上言者亦然。李德裕独曰：“泽潞事体与河朔三镇不同。河朔习乱已久，人心难化。是故累朝以来，置之度外。泽潞近处心腹，一军素称忠义，尝破走朱滔，擒卢从史。顷时多用儒臣为帅，如李抱真成立此军，德宗犹不许承袭，使李缄护丧归东都。敬宗不恤国务，宰相又无远略，刘悟之死，因循以授从谏。从谏跋扈难制，累上表迫胁朝廷，今垂死之际，复以兵权擅付竖子。朝廷若又因而授之，则四方诸镇谁不思效其所为，天子威令不复行矣！”上曰：“卿以何术制之，果可克否？”对曰：“稹所恃者河朔三镇。但得镇、魏不与之同。则稹无能为也。若遣重臣往谕王元逵、何弘敬，以河朔自艰难以来，列圣许其传袭，已成故事，与泽潞不同。今朝廷将加兵泽潞，不欲更出禁军至山东。其山东三州隶昭义者，委两镇攻之。兼令遍谕将士，以贼平之日厚加官赏。苟两镇听命，不从旁沮桡官军，则稹必成擒矣！”上喜曰：“吾与德裕同之，保无后悔。”遂决意讨稹，群臣言者不复入矣。上命德裕草诏赐成德节度使王元逵、魏博节度使何弘敬，其略曰：“泽潞一镇，与卿事体不同，勿为子孙之谋，欲存辅车之势。但能显立功效，自然福及后昆。”丁丑，上临朝，称其语要切，曰：“当如此直告之是也！”又赐张仲武诏，以“回鹘馀烬未灭，塞上多虞，专委卿御侮。”元逵、弘敬得诏，悚息听命。 
解朝政至上党，刘稹见朝政曰：“相公危困，不任拜诏。”朝政欲突入，兵马使刘武德、董可武蹑帘而立，朝政恐有他变。遽走出。稹赠赆直数千缗，复遣牙将梁叔文入谢。薛士干入境，俱不问从谏之疾，直为已知其死之意。都押牙郭谊等乃大出军，至龙泉驿迎候敕使，请用河朔事体。又见监军言之，崔士康懦怯，不敢违。于是将吏扶稹出见士众，发丧。士干竟不得入牙门，稹亦不受敕命。谊，兖州人也。解朝政复命，上怒，杖之，配恭陵。囚姜崟、梁叔文。辛巳，始为从谏辍朝，赠太傅，诏刘稹护丧归东都。又召见刘从素，令以书谕稹，稹不从。丁亥，以忠武节度使王茂元为河阳节度使，邠宁节度使王宰为忠武节度使。茂元，栖曜之子；宰，智兴之子也。 
黄州刺史杜牧上李德裕书，自言：“尝问淮西将董重制以三州之众四岁不破之由，重质以为由朝廷征兵太杂，客军数少，既不能自成一军，事须贴付地主。势赢力弱，心志不一，多致败亡。故初战二年以来，战则必胜，是多杀客军。及二年已后，客军殚少，止与陈许、河阳全军相搏，纵使唐州兵不能因虚取城，蔡州事力亦不支矣。其时朝廷若使鄂州、寿州、唐州只保境，不用进战，但用陈许、郑滑两道全军，贴以宣、润弩手，令其守隘，即不出一岁，无蔡州矣。今者上党之叛，复与淮西不同。淮西为寇仅五十岁，其人味为寇之腴，见为寇之利，风俗益固，气焰已成，自以为天下之兵莫与我敌，根深源阔，取之固难。夫上党则不然。自安、史南下，不甚附柰；建中之后，每奋忠义。是以郳公抱真能窘田悦，走朱滔，常以孤穷寒苦之军，横折河朔强梁之众。以此证验，人心忠赤，习尚专一，可以尽见。刘悟卒，从谏求继，与扶同者，只郓州随来中军二千耳。值宝历多故，因以授之。今才二十馀岁，风俗未改，故老尚存，虽欲劫之，必不用命。今成德、魏博虽尽节效顺，亦不过围一城，攻一堡，系累稚老而已。若使河阳万人为垒，窒天井之口，高壁深堑，勿与之战。只以忠武、武宁两军，贴以青州五千精甲，宣、润二千弩手，径捣上党，不过数月，必覆其巢穴矣！”时德裕制置泽潞，亦颇采牧言。 
上虽外尊宠仇士良，内实忌恶之。士良颇觉之，遂以老病求散秩，诏以左卫上将军兼内侍监、知省事。 
李德裕言于上曰：“议者皆云刘悟有功，稹未可亟诛，宜全恩礼。请下百官议，以尽人情。”上曰：“悟亦何功，当时迫于救死耳，非素心徇国也。籍使有功，父子为将相二十馀年，国家报之足矣，稹何得复自言！朕以为凡有功当显赏，有罪亦不可苟免也。”德裕曰：“陛下之言，诚得理国之要。” 
五月，李德裕言太子宾客、分司李宗闵与刘从谏交通，不宜置之东都。戊戌，以宗闵为湖州刺史。 
河阳节度使王茂元以步骑三千守万善；河东节度使刘沔步骑二千守芒车关，步兵一千五百军榆社；成德节度使王元逵以步骑三千守临洺，掠尧山；河中节度使陈夷行以步骑一千守翼城，步兵五百益冀氏。辛丑，制削夺刘从谏及子稹官爵，以元逵为泽潞北面招讨使，何弘敬为南面招讨使，与夷行、刘沔、茂元合力攻讨。先是河北诸镇有自立者，朝廷必先有吊祭使，次册赠使、宣慰使继往商度军情。必不可与节，则别除一官；俟军中不听出，然后始用兵。故常及半岁，军中得缮完为备。至是，宰相亦欲且遣使开谕，上即命下诏讨之。王元逵受诏之日，出师屯赵州。 
壬寅，以翰林学士承旨崔铉为中书侍郎、同平章事。铉，元略之子也。上夜召学士韦琮，以铉名授之，令草制，宰相、枢密皆不之知。时枢密使刘行深、杨钦义皆愿悫，不敢预事，老宦者尤之曰：“此由刘、杨懦怯，堕败旧风故也。”悰，乾度之子也。 
以武宁节度使李彦佐为晋绛行营诸军节度招讨使。刘沔自代州还太原。 
筑望仙台于禁中。 
六月，王茂元遣兵马使马继等将步骑二千军于天井关南科斗店，刘稹遣衙内十将薛茂卿将亲军二千拒之。 
黠戛斯可汗遣将军温仵合入贡。上赐之书，谕以速平回鹘、黑车子，乃遣使行册命。 
癸酉，仇士良以左卫上将军、内侍监致仕。其党送归私第，士良教以固权宠之术曰：“天子不可令闲，常宜以奢靡娱其耳目，使日新月盛，无暇更及它事，然后吾辈可以得志。慎勿使之读书，亲近儒生，彼见前代兴亡，心知忧惧，则吾蜚疏斥矣。”其党拜谢而去。 
丙子，诏王元逵、李彦佐、刘沔、王茂元、何弘敬以七月中旬五道齐进，刘稹求降皆不得受。又诏刘沔自将兵取仰车关路以临贼境。 
吐蕃鄯州节度使尚婢婢，世为吐蕃相，婢婢好读书，不乐仕进，国人敬之。年四十馀，彝泰赞普强起之，使镇鄯州。婢婢宽厚沉勇，有谋略，训练士卒多精勇。论恐热虽名义兵，实谋篡国，忌婢婢，恐袭其后，欲先灭之。是月，大举兵击婢婢，旌旗杂畜千里不绝。至镇西，大风震电，天火烧杀裨将十馀人，杂畜以百数，恐热恶之，盘桓不进。婢婢谓其下曰：“恐热之来，视我如蝼蚁，以为不足屠也。今遇天灾，犹豫不进，吾不如迎伏以却之，使其志益骄而不为备，然后可图也。”乃遣使以金帛、牛酒犒师，且致书言：“相公举义兵以匡国难，阖境之内，孰不向风！苟遣一介，赐之折简，敢不承命！何必远辱士众，亲临下籓！婢婢资性愚僻，惟嗜读书，先赞普授以籓维，诚为非据，夙夜惭惕，惟求退居。相公若赐以骸骨，听归田骨，乃惬平生之素愿也。”恐热得书喜，遍示诸将曰：“婢婢惟把书券，安知用兵！待吾得国，当位以宰相，坐之于家，亦无所用也。”乃复为书，勤厚答之，引兵归。婢婢闻之，抚髀笑曰：“我国无主，则归大唐，岂能事此犬鼠乎！” 
秋，七月，以山南东道节度使卢钧为昭义节度招抚使。朝廷以钧在襄阳宽厚有惠政，得众心，故使领昭义以招怀之。 
上遣刑部侍郎兼御史中丞李回宣慰河北三镇，令幽州乘秋早平回鹘，镇、魏早平泽潞。回，太祖之八世孙也。甲辰，李德裕言于上曰：“臣见向日河朔用兵，诸道利于出境仰给度支。或阴与贼通，借一县一栅据之，自以为功，坐食转输，延引岁时。今请赐诸军诏指，令王元逵取邢州，何弘敬取洺州，王茂元取泽州，李彦佐、刘沔取潞州，毋得取县。”上从之。 
晋绛行营节度使李彦佐自发徐州，行甚缓，又请休兵于绛州，兼请益兵。李德裕言于上曰：“彦佐逗遛顾望，殊无讨贼之意，所请皆不可许，宜赐诏切责，令进军翼城。”上从之。德裕因请以天德防御使石雄为彦佐之副，俟至军中，令代之。乙巳，以雄为晋绛行营节度副使，仍诏彦佐进屯翼城。 
刘稹上表自陈：“亡父从谏为李训雪冤，言仇士良罪恶，由此为权幸所疾，谓臣父潜怀异志，臣所以不敢举族归朝。乞陛下稍垂宽察，活臣一方！”何弘敬亦为之奏雪，皆不报。李回至河朔，何弘敬、王元逵、张仲武皆具橐鞬郊迎，立于道左，不敢令人控马，让制使先行，自兵兴以来，未之有也。回明辩有胆气，三镇无不奉诏。 
王元逵奏拔宣务栅，击尧山。刘稹遣兵救尧山，元逵击败之，诏切责李彦佐、刘沔、王茂元，使速进兵逼贼境，且称元逵之功以激厉之，加元逵同平章事。 
八月，乙丑，昭义大将李丕来降。议者或谓贼故遣丕降，欲以疑误官军。李德裕言于上曰：“自用兵半年，未有降者，今安问诚之与诈？且须厚赏以劝将来，但不可置之要地耳。” 
上从容言：“文宗好听外议，谏官言事多不著名，有如匿名书。”李德裕曰：“臣顷在中书，文宗犹不尔。此乃李训、郑注教文宗以术御下，遂成此风。人主但当推诚任人，有欺罔者，威以明刑，孰敢哉！”上善之。 
王元逵前锋入邢州境已逾月，何弘敬犹未出师，元逵屡有密表，称弘敬怀两端。丁卯，李德裕上言：“忠武累战有功，军声颇振。王宰年力方壮，谋略可称。请赐弘敬诏，以‘河阳、河东皆阂山险，未能进军，贼屡出兵焚掠晋、绛。今遣王宰将忠武全军径魏博，直抵磁州，以分贼势。’弘敬必惧，此攻心伐谋之术也。”从之。诏宰悉选步骑精兵自相、魏趣磁州。甲戌，薛茂卿破科斗寨，擒河阳大将马继等，焚掠小寨一十七，距怀州才十馀里。茂卿以无刘稹之命，故不敢入。时议者鼎沸，以为刘悟有功，不可绝其嗣。又，从谏养精兵十万，粮支十年，如何可取！上亦疑之，以问李德裕，对曰：“小小进退，兵家之常。愿陛下勿听外议，则成功必矣！”上乃谓宰相曰：“为我语朝士：有上疏沮议者，我必于贼境上斩之！”议者乃止。何弘敬闻王宰将至，恐忠武兵入魏境，军中有变，苍黄出师。丙子，弘敬奏，已自将全军渡漳水，趣磁州。 
庚辰，李德裕上言：“河阳兵力寡弱，自科斗店之败，贼势愈炽。王茂元复有疾，人情危怯，欲退保怀州。臣窃见元和以来诸贼，常视官军寡弱之处，并力攻之，一军不支，然后更攻它处。今魏博未与贼战，西军阂险不进，故贼得并力南下。若河阳退缩，不惟亏沮军声，兼恐震惊洛师。望诏王宰更不之磁州，亟以忠武军应援河阳；不惟扞蔽东都，兼可临制魏博。若虑全军供饷难给，且令发先锋五千人赴河阳，亦足张声势。”甲申，又奏请敕王宰以全军继进，仍急以器械缯帛助河阳窘乏。上皆从之。王茂元军万善，刘稹遣牙将张巨、刘公直等会薛茂卿共攻之，期以九月朔围万善。乙酉，公直等潜师先过万善南五里，焚雍店。巨引兵继之，过万善，觇知城中守备单弱，欲专有功，遂攻之。日昃，城且拔，乃使人告公直等。时义成军适至，茂元困急，欲帅众弃城走。都虞候孟章遮马谏曰：“贼众自有前却，半在雍店，半在此，乃乱兵耳。今义成军才至，尚未食，闻仆射走，则自溃矣。愿且强留！”茂元乃止。会日暮，公直等不至，巨引兵退，始登山，微雨晦黑，自相惊曰：“追兵近矣！”皆走，人马相践，坠崖谷死者甚众。 
上以王茂元、王宰两节度使共处河阳非宜，庚寅，李德裕等奏：“茂元习吏事而非将才，请以宰为河阳行营攻讨使。茂元病愈，止令镇河阳，病困亦免他虞。”九月，辛卿，以宰兼河阳行营攻讨使。 
何弘敬奏拔肥乡、平恩，杀伤甚众。得刘稹榜贴，皆谓官军为贼，云遇之即须痛杀。癸已，上谓宰相：“何弘敬已克两县，可释前疑。既有杀伤，虽欲持两端，不可得已。”乃加弘敬检校左仆射。 
丙午，河阳奏王茂元薨。李德裕奏：“王宰止可令以忠武节度使将万善营兵，不可使兼领河阳，恐其不爱河阳州县，恣为侵扰，又，河阳节度先领怀州刺史，常以判官摄事，割河南五县租赋隶河阳，不若遂以五县置孟州，其怀州别置刺史。俟昭义平日，仍割泽州隶河阳节度，则太行之险不在昭义，而河阳遂为重镇，东都无复忧矣！”上采其言。戊申，以河南尹敬昕为河阳节度、怀孟观察使，王宰将行营以扞敌，昕供馈饷而已。 
庚戌，以石雄代李彦佐为晋绛行营节度使，令自冀氏取潞州，仍分兵屯翼城以备侵轶。 
是月，吐蕃论恐热屯大夏川，尚婢婢遣其将厖结心及莽罗薛吕将精兵五万击之。至河州南，莽罗薛吕伏兵四万于险阻，厖结心伏万人于柳林中，以千骑登山，飞矢系书骂之。恐热怒，将兵数万追之，厖结心阳败走，时为马乏不进之状。恐热追之益急，不觉行数十里，伏兵发，断其归路，夹击之。会大风飞沙，溪谷皆溢，恐热大败，伏尸五十里，溺死者不可胜数，恐热单骑遁归。 
石雄代李彦佐之明日，即引兵逾乌岭，破五寨，杀获千计。时王宰军万善，刘沔军石会，皆顾望未进。上得雄捷书，喜甚。冬，十月，庚申，临朝，谓宰相曰：“雄真良将！”李德裕因言：“比年前潞州市有男子磬折唱曰：‘石雄七千人至矣！’刘从谏以为妖言，斩之。破潞州者必雄也。”诏赐雄帛为优赏，雄悉置军门，自依士卒例先取一匹，馀悉分将士，故士卒乐为之致死。 
初，刘沔破回鹘，得太和公主，张仲武疾之，由是有隙；上使李回至幽州和解之，仲武意终不平。朝廷恐其以私憾败事，辛未，徙沔为义成节度使，以前荆南节度使李石为河东节度使。 
党项寇盐州，以前武宁节度使李彦佐为朔方灵盐节度使。十一月，邠宁奏党项入寇。李德裕奏：“党项愈炽，不可不为区处。闻党项分隶诸镇，剽掠于此则亡逃归彼。节度使各利其驼马，不为擒送，以此无由禁戢。臣屡奏不若使一镇统之，陛下以为一镇专领党项权太重。臣今请以皇子兼统诸道，择中朝廉干之臣为之副，居于夏州，理其辞讼，庶为得宜。”乃以兖王岐为灵、夏等六道元帅兼安抚党项大使，又以御史中丞李回为安抚党项副使，史馆修撰郑亚为元帅判官，令赍诏往安抚党项及六镇百姓。 
安南经略使武浑役将士治城，将士作乱，烧城楼，劫府库。浑奔广州，监军段士则抚安乱众。 
忠武军素号精勇，王宰治军严整，昭义人甚惮之。薛茂卿以科斗寨之功，意望超迁。或谓刘稹曰：“留后所求者节耳。茂卿太深入，多杀官军，激怒朝廷，此节所以来益迟也。”由是无赏。茂卿温怼，密与王宰通谋。十一月，丁巳，宰引兵攻天井关，茂卿小战，遽引兵走，宰遂克天井关守之。关东西寨闻茂卿不守，皆退走，宰遂焚大小箕村。茂卿入泽州，密使谍召宰进攻泽州，当为内应。宰疑，不敢进，失期不至，茂卿拊膺顿足而已。稹知之，诱茂卿至潞州，杀之，并其族，以兵马使刘公直代茂卿，安全庆守乌岭，李佐尧守雕黄岭，郭僚守石会，康良佺守武乡。僚，谊之侄也。戊辰，王宰进攻泽州，与刘公直战，不利，公直乘胜复天井关。甲戌，宰进击公直，大破之，遂围陵川，克之。河东奏克石会关。洺州刺史李恬，石之从兄也。石至太原，刘稹遣军将贾群诣石，以恬书与石云：“稹愿举族归命相公，奉从谏丧归葬东都。”石囚群，以其书闻。李德裕上言：“今官军四合，捷书日至，贼势穷蹙，故伪输诚款，翼以缓师，稍得自完，复来侵轶。望诏石答恬书云：‘前书未敢闻奏。若郎君诚能悔过，举族面缚，待罪境上，则石当亲往受降，护送归阙。若虚为诚款，先求解兵，次望洗雪，则石必不敢以百口保人。’仍望招诸道，乘其上下离心，速进兵攻讨，不过旬朔，必内自生变。”上从之。右拾遗崔碣上疏请受其降，上怒，贬碣邓城令。 
初，刘沔破回鹘，留兵三千戍横水栅。河东行营都知兵马使王逢奏乞益榆社兵，诏河东以兵二千赴之。时河东无兵，守仓库者及工匠皆出从军，李石召横水戍卒千五百人，使都将杨弁将之诣逢，壬午，戍卒至太原。先是，军士出征，人给绢二匹。刘沔之去，竭府库自随，石初至，军用乏，以己绢益之，人才得一匹。时已岁尽，军士求过正旦而行，监军吕义忠累牒趣之。杨弁因众心之怒，又知城中空虚，遂作乱。